**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 572**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Даване на съгласие за сключване на съдебна спогодба за покупко-продажба на неподеляем недвижим имот: Дворно място, съставляващо урегулиран поземлен имот /УПИ/ VII- 257, квартал 53 по Подробния устройствен план (ПУП) на село Царевец на улица „Седма“ № 7

На основание чл. 21, ал. 2 от Закона за местното самоуправление и местната администрация (ЗМСМА), във връзка с чл. 234 от Гражданскопроцесуалния кодекс и предложение с Вх. № 1020/03.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие да се сключи съдебна спогодба за покупко-продажба на неподеляем недвижим имот: Дворно място, цялото с площ от 2 325 кв. м. /две хиляди триста двадесет и пет квадратни метра/, съставляващо урегулиран поземлен имот /УПИ/ VII-257 /седем римско-двеста петдесет и седем/, квартал 53 /петдесет и три/ по Подробния устройствен план (ПУП) на село Царевец на улица „Седма“ № 7 при граници: север - УПИ-254; изток - дере; юг - УПИ VIII-258; запад – улица, като Община Свищов продаде на С. Г. Т. и А. Й. М. своите 12/186 идеални части от него за сумата от 675 (шестстотин седемдесет и пет лева) лева.

2. Възлага сключването на спогодба на инж. Пламен Петков, директор дирекция „ИПКТО”, който да представлява Общината пред РС - Свищов и останалите съделители.

**МОТИВИ:** В Районен съд - гр. Свищов е заведено дело № 325/20 г. от С. Г. Т., ЕГН \*\*\*\*\*\*\*\*\* срещу А. Й. М., ЕГН \*\*\*\*\*\*\*\*\* и Община Свищов, за допускане на делба на неподеляем недвижим имот: Дворно място, цялото с площ от 2 325 кв. м. /две хиляди триста двадесет и пет квадратни метра/, съставляващо урегулиран поземлен имот /УПИ/ VII-257 /седем римско-двеста петдесет и седем/, квартал 53 /петдесет и три/ по Подробния устройствен план (ПУП) на село Царевец на улица „Седма“ № 7 при граници: север -УПИ-254; изток - дере; юг - УПИ VIII-258; запад - улица, заедно с построените в дворното място а/ Жилищна сграда със застроена площ 106 кв. м. (сто и шест квадратни метра); б/Лятна кухня със застроена площ от 32 кв. м. (тридесет и два квадратни метра); в/ Второстепенна сграда със застроена площ от 40 кв. м. (четиридесет квадратни метра); г/ Второстепенна сграда със застроена площ от 24 кв. м. (двадесет и четири квадратни метра).

Община Свищов притежава 12/186 идеални части от Дворно място, цялото с площ от 2 325 кв. м. /две хиляди триста двадесет и пет квадратни метра/, съставляващо урегулиран поземлен имот /УПИ/ VII-257 /седем римско-двеста петдесет и седем/ и не притежава право на собственост от построените в това дворно място сгради.

В открито съдебно заседание по делото, проведено на 06.07.2021 г., съделителят С. Т., чрез процесуалния си представител, предложи на другите съделители – А. М. и Община Свищов, да изкупи техните идеални части от имота. За постигане на това е необходимо да се подпише съдебна спогодба.

Мотивите за сключване на спогодба са следните:

По делото е изготвена и приета съдебно-техническа експертиза от 18.06.2021 г., с вх. № 261373, експерт, вписан в Камара на независимите оценители в България с лиценз № 9440/13.04.2001 г. на АП и сертификат № 100100663/14.12.2009 г. на КНОБ. Съгласно заключението на вещото лице разпоредбите на Закона за устройство на територията относно лице, повърхнина, достъп и съобразно правата на съделителите, не съществува техническа възможност от процесния имот да се обособят три самостоятелни урегулирани поземлени имота.

С експертизата е изготвена и пазарна оценка на имота - дворно място, предмет на делбата, от който Община Свищов притежава идеални части. Съгласно нея, пазарната стойност на дворното място е 10 460 лева, а за Община Свищов, която притежава 12/186 идеални части от него, тя възлиза на 675 (шестстотин седемдесет и пет лева) лева. Именно по тази пазарна цена се предложи на Община Свищов да продаде своя дял.

Със сключването на спогодба между Община Свищов и останалите съсобственици – С. Г. Т. и А. Й. М., Община Свищов ще продаде своите идеални части от имота по посочената в съдебно-техническата експертиза цена. По този начин ще се прекрати съсобствеността върху имота, който Община Свищов не е в състояние да ползва, нито някога е ползвала реално. Същевременно имотът е в лошо състояние и към момента е необходимо да се предвидят средства за ползванетно му по предназначение, което не е изгодно за Общината при положение, че това няма да доведе до никакви ползи за нея. Същевременно частта на Общината ще бъде продадена на пазарна цена на съделителя и така ще се разреши спорът между съсобствениците, а пустеещият в момента имот ще бъде ползван от един от съделителите.

Сключването на спогодбата следва да бъде възложено на инж. Пламен Петков.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/